1. INFORMĀCIJA PAR ATBALSTA PRETENDENTU-PASŪTĪTĀJU

Nosaukums: SIA Beneflo
Reģistrācijas numurs: 	40203042117
Juridiskā adrese: ”Atpūtas bāze “Babīte””, Varkaļi, Salas pag., Mārupes nov., LV-2105
Kontaktpersona: Katrīna Skulte
Kontakttālrunis: +37120038425
Epasts: katrina@beneflo.io


2. INFORMĀCIJA PAR IEPIRKUMA PRIEKŠMETU

2.1. [bookmark: _Hlk517787970]Iepirkuma priekšmeta nosaukums: Platformas darbinieku bonusu un pabalstu sistēmas prototipa izstrāde digitalizācijai B2B sektorā.
2.2. [bookmark: _Hlk517787330]Paredzamais izpildes termiņš: izstrāde līdz 2026.gada 5.janvārim, testēšana un palaišana līdz 15.februārim.
2.3. Pretendentu piedāvājumi tiks izvērtēti atbilstoši tehniskai specifikācijai. Uzvarētājs būs pretendents, kurš piedāvās piedāvājumu ar zemāko cenu. 
2.4. Piedāvājumu iesniegšanas termiņš ir līdz 02.09.2025.
2.5. Piedāvājums jāiesniedz: katrina@beneflo.io 
2.6. Dokumentus jāiesniedz latviešu valodā. Ja dokumenti tiek iesniegti angļu valodā, tad jāpievieno tulkojums latviešu valodā. Ja atšķiras informācija latviešu un angļu valodā iesniegtajos dokumentos, tad tiek izmantota informācija, kas iesniegta latviešu valodā.
2.7. Pretendentam nav noteiktas nacionālās vai starptautiskās sankcijas atbilstoši Starptautisko un Latvijas Republikas nacionālo sankciju likumam.
2.8. Ja Pasūtītāja Tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, Pretendents var piedāvāt ekvivalentus, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību un funkcionalitāti. Ekvivalentu norādīšanas gadījumā uzņēmums piedāvājuma izskatīšanas laikā tos izvērtēs un pieņems lēmumu par to atbilstību.

3. PAPILDUS PRASĪBAS PRETENDENTIEM
3.1. Starptautiska un pierādāma pieredze darbinieku labumu (motivācijas programmu) risinājumu un digitālo platformu izstrādē (vismaz vienas platformas).
3.2. Pierādāma pieredze ar vismaz 2 pilnībā pabeigtiem projektiem (projekti var nebūt saistīti ar darbinieku labumu platformu izstrādi), kur katra atsevišķā projekta budžets ir ne mazāk kā 200 000 eur.
3.3. Uzņēmums, kura apgrozījums gadā ir vismaz 400 000 eur pēdējo 3 gadu periodā (2022.-2024.gads).
3.4. Personālsastāvā jābūt nodarbinātiem vismaz 3 IT programmēšanas   speciālistiem.
3.5. Jābūt nodarbinātiem vismaz 2 IT programmēšanas speciālistiem ar pieredzi līdzīgas platformas izstrādē pēdējo 3 gadu laikā.
3.6. Jābūt nodarbinātam projekta vadītājam ar pieredzi līdzīgas platformas izstrādē pēdējo 3 gadu laikā.
3.7. Pieredze vismaz divu platformu mobilo lietotņu izstrādē un publicēšanā vadošajos lietotņu veikalos, tostarp Google Play, Apple App Store.
3.8.  3.1. līdz 3.7.punktos minēto prasību izpildi pretendents var pierādīt ar savu kā arī savu saistīto komersantu pieredzi un to rādītājiem (saistītais komersants domāts Regulas 651/2014 I pielikuma 3.panta 3.punkta izpratnē)
3.9. Projekts jārealizē divos posmos: programmatūras izstrādes posms un testēšanas posms.
3.10. Programmatūras izstrādes posms jāpabeidz un jānodod testēšanai līdz 2026.gada 5.janvārim.
3.11. Testēšanas procesā konstatētās kļūdas jānovērš līdz 2026.gada 15.februārim.
3.12. Piegādātājs nav reģistrēts valstīs, kas minētas normatīvajos aktos par zemu nodokļu vai beznodokļu valstīm vai teritorijām.
3.13. Piedāvājuma forma pielikumā nr.1, nr.2, nr.3, kurā ietverta info aizpildīšanai. 
3.14. Garantija izstrādei 2 gadi.

4. TEHNISKĀ SPECIFIKĀCIJA BENEFLO PLATFORMAI
Beneflo vēlas izstrādāt inovatīvu, elastīgu labumu platformu, kas maina izpratni par darba būtību, izvirzot brīvību un elastību kā galvenos mūsdienu nodarbinātības pieredzes aspektus. Mūsu vīzija nav tikai mainīt labumu piešķiršanas veidu, bet gan būtiski transformēt attiecības starp darbu un personīgo piepildījumu.
Beneflo platforma ir pakalpojumu (servisu) kopums, kas sadarbojoties nodrošina elastīgu labumu funkcionalitāti, izmantojot uz VISA bāzētas maksājumu kartes un modernu pašapkalpošanās vidi, kurā uzņēmuma kompensāciju un labumu pārvaldnieki var definēt noteikumus elastīgo labumu programmām savā organizācijā.

Mākslīgā intelekta ģenerēts saturs var būt nepareizs.]
Beneflo platformas augsta līmeņa arhitektūras vizualizācija

Funkcionālās prasības
Beneflo platformai jānodrošina trīs lietotāja saskarnes komponentes un viens paplašinājums beneflo.io tīmekļa vietnei:

Lietotāja saskarnes komponentes specifikācija
beneflo.io paplašinājums
· beneflo.io tīmekļa vietnē ir jānodrošina divas funkcijas: Pieteikties un Reģistrēties.
· Pieteikšanās funkcija novirza uz pielāgotu Keycloak pieteikšanās formu, kas izstrādāta saskaņā ar Beneflo zīmola vadlīnijām un nodrošina trīs pieteikšanās veidus jau reģistrētiem lietotājiem: pieteikšanās ar e-pasta adresi/paroli, pieteikšanās ar Google kontu, pieteikšanās ar Microsoft kontu.
· E-pasta pieteikšanās gadījumā jānodrošina pielāgotas lapas paroles atjaunošanai.
· Visos trīs gadījumos jāizstrādā pielāgotas kļūdu lapas, kas parāda autentifikācijas kļūdas.
· Reģistrēšanās (Sign up) funkcijai jānodrošina pielāgota Keycloak reģistrācijas lapa, kas ļauj jebkuram uzņēmuma pārstāvim, kurš ir ieinteresēts Beneflo platformā, patstāvīgi reģistrēties un iegūt piekļuvi “sandbox” videi.


Saskarnes komponente: Beneflo pašapkalpošanās portāls
Beneflo pašapkalpošanās portāls ir tīmekļa lietotne, kurai profesionāls lietotājs iegūst piekļuvi pēc reģistrācijas Beneflo tīmekļa vietnē. Lietotāji šajā vidē var definēt elastīgus darbinieku labumu programmas noteikumus, pārvaldīt darbinieku darba attiecību notikumus (pieņemšana darbā, pārcelšana, atlaišana), aplūkot darbinieku tēriņus labumiem, kā arī ģenerēt atskaites nodokļu un citiem mērķiem.
· Uzreiz pēc reģistrācijas profesionālajiem lietotājiem jāiegūst piekļuve Beneflo pašapkalpošanās portālam un jāspēj uzsākt darbu, izmantojot demonstrācijas datus vai sākot no nulles.
· Ja ir izvēlēta opcija izmantot demonstrācijas datus, dati ir jākopē no “demo” klientuzņēmuma (tenant).
· Lietotājiem nekavējoties jāsaņem piekļuve klientuzņēmuma uzņemšanas (onboarding) procesam un jāredz konfigurējamo soļu saraksts, lai varētu izsniegt maksājumu kartes saviem darbiniekiem.
· Piemēri klientuzņēmuma uzņemšanas soļiem:
· aizpildīt uzņēmuma datus;
· ģenerēt, digitāli parakstīt un augšupielādēt līgumu starp Beneflo un klientuzņēmumu;
· aizpildīt KYC/KYB veidlapu, norādot informāciju par uzņēmuma akcionāriem un patiesajiem labuma guvējiem;
· pēc pieprasījuma, pievienot papildus dokumentus.
· Uzņemšanas soļiem jābūt balstītiem uz dinamiskām veidlapām, kas definētas kā YAML faili servera pusē (aizmugursistemā).
· Uzsākšanas veidlapai jāatbalsta sadaļas, kuras kalpo kā lauku grupas vai kolekcijas.
· Uzņemšanas veidlapas laukiem jāatbalsta šādi tipi (ar atbilstošiem ievades logrīkiem):
· loģiskā vērtība (boolean)
· īss teksts (string)
· garš teksts (long text)
· datums (date)
· decimālskaitlis (decimal)
· pielikums (attachment)
· saite uz resursu (link to some resource)
· informācija / paskaidrojums (info)
· Uzņemšanas veidlapas laukiem jāatbalsta šādas funkcionalitātes: obligātuma režīms, tikai lasāms režīms (readonly), kā arī vērtība pēc noklusējuma.
· Uzņemšanas soļiem jābūt integrējamiem ar CRM sistēmu (Pipedrive), lai varētu pārvaldīt potenciālos klientus, kontaktpersonas un darījumus.
· Uzņemšanas soļiem jāatbalsta konfigurējami statusi, piemēram: Uzmetums (Draft), Procesā (In progress), Iesniegts (Submitted), Noraidīts (Rejected), Pabeigts (Completed).
· Obligātie lauki jāspēj veidot, balstoties uz atbalstītu atsauču tabulu kopām, piemēram: valstu kodi, valūtu kodi, MCC(merchant category code) kodi. Jābūt iespējai pievienot arī citas atsauču tabulas vai enumerācijas (vērtību sarakstus).
· Pašapkalpošanās portāla lietotājam jābūt iespējai manuāli ievadīt vai importēt no Excel šādus organizatoriskās struktūras datus:
· izmaksu centrus (kods un nosaukums);
· struktūrvienības, kas saistītas ar izmaksu centriem;
· atbilstības grupas (darbinieku kategorijas ar vienādām tiesībām uz elastīgajiem labumiem);
· darbinieku ierakstus.
· Atbilstības grupām obligāti jāatbalsta šādi lauki:
· Nosaukums
· Teritoriālā lokalizācija – valsts kods, kas identificē grupas ģeogrāfisko specifiku
· Tēriņu ierobežojumi: tikai mītnes valstī, visā pasaulē, ES/EEZ valstīs, konkrēts valstu saraksts
· Darbinieku ierakstam obligāti jāatbalsta šādi dati lauki:
· darbinieka ID;
· vārds, uzvārds;
· amats, struktūrvienība;
· atbilstības grupa;
· e-pasta adrese, mobilais tālrunis;
· pieņemšanas darbā datums, darba attiecību izbeigšanas datums;
· statuss: aktīvs, atlaists, ilgstošā prombūtnē
· Pašapkalpošanās portālam jānodrošina iespēja pārvaldīt tirgotāju grupas (merchant groups).
· Tirgotāju grupām jāatbalsta šādi lauki:
· Nosaukums;
· Ikona no iepriekš definēta saraksta;
· MCC kodu kolekcija no atsauču tabulas.
· Pašapkalpošanās portālam jāatbalsta arī labumu perioda (Benefit period) definēšana.
· Labumu periodam jāatbalsta šādi lauki:
· Sākuma datums;
· Beigu datums;
· Statuss: melnraksts (Draft), aktīvs (Active), slēgts (Closed).
· Katram labumu periodam jābūt iespējai pievienot vienu vai vairākus labumu budžetus.
· Labumu budžetam jāatbalsta šādi lauki:
· nosaukums;
· ikona;
· atbilstības grupu kopa;
· tirgotāju kategoriju kopa;
· periodiskums: ikgadējs vai ikmēneša;
· tēriņu limits vienam periodam: summa un valūta;
· noteikums par pievienošanos programmai perioda vidū: pilns limits vai proporcionāls (pro-rata);
· noteikums par izstāšanos (offboarding): saglabāt budžetu vai dzēst budžetu.
· Pašapkalpošanās portālam jānodrošina funkcionalitāte labumu perioda budžeta aprēķināšanai. Kad budžets ir aprēķināts, lietotājiem jāredz, cik daudz naudas uzņēmuma darbinieki drīkst iztērēt elastīgajiem labumiem noteiktajā periodā.
· Pašapkalpošanās portāla lietotājiem jābūt iespējai uzsākt labumu periodu tikai tad, ja ir pabeigta klientuzņēmuma uzņemšana (onboarding), uzņēmuma konts ir reģistrēts maksājumu sistēmā un uz maksājumu sistēmas kontu ir pārskaitīts minimālais naudas apjoms.
· Pašapkalpošanās sistēmai jānodrošina brīdinājuma mehānisms profesionālajiem lietotājiem gadījumos, kad uzņēmuma maksājumu konta atlikums tuvojas iepriekš definētajam slieksnim (minimālajam atlikumam). Sasniedzot šo minimālo atlikumu, uzņēmumam jābūt bloķētam no turpmākiem izdevumiem (visas izsniegtās maksājumu kartes tiek īslaicīgi bloķētas), kā arī jāatjaunina uzņēmuma statuss Pipedrive sistēmā. 
· Pēc labumu programmas uzsākšanas galvenajai pašapkalpošanās lapai jāpārvēršas par informācijas paneli (dashboard), kurā tiek rādīti šādi dati:
· maksājumu sistēmas konta atlikums un aprēķins, cik dienas atlikušas līdz pilnīgai atlikuma iztērēšanai;
· programmas dalībnieku skaits, darbinieku skaits ar aktīvām maksājumu kartēm, darbinieku skaits, kuri veikuši vismaz vienu pirkumu;
· iztērētās summas šodien, šonedēļ, šomēnes un visa labumu perioda laikā;
· iztērētā nauda pēc budžeta;
· TOP 5 tirgotāji.
· Pašapkalpošanās portāla lietotājiem jābūt iespējai ģenerēt Excel atskaites par darbinieku veiktiem tēriņiem noteiktā laika periodā. Atskaitē jāiekļauj šādi dati:
· datums;
· darbinieka ID;
· darbinieka vārds, uzvārds;
· atbilstības grupa;
· labumu budžets;
· summa;
· valūta;
· MCC kods;
· tirgotāja ID;
· valsts kods;
· pilsētas nosaukums.
· Pašapkalpošanās sistēmai jānodrošina arī funkcija uzņēmuma darbinieku lietotāju kontu pārvaldībai:
· skatīt aktuālo lietotāju informācijas sarakstu;
· bloķēt lietotājus, ja nepieciešams;
· aktivizēt bloķētu lietotāju un ģenerēt jaunu ielūguma kodu.

Saskarnes komponente: Beneflo mobilā lietotne
Beneflo mobilā lietotne ir paredzēta lietošanai tiem klientuzņēmumu darbiniekiem, kuri piedalās elastīgo labumu programmā, lai piekļūtu virtuālajām maksājumu kartēm, apskatītu konta atlikumu un darījumu vēsturi. Mobilās platformas aplikācijas izstrāde, līdzīgi kā web platformas izstrāde un chatbota/virtuālā asistenta izstrāde ir kopējās tehnoloģijas prototipa neatņemama sastāvdaļa.

· Beneflo mobilajai lietotnei jābūt pieejamai Android un iOS ierīcēs.
· Lietotnei jābūt lejupielādējamai no Google Play veikala un Apple App Store.
· Pirmreizējā palaišanas reizē lietotnei jāprasa lietošanas noteikumu un nosacījumu apstiprinājums.
· Lietotājam jābūt iespējai izvēlēties lietotnes saskarnes valodu.
· Lietotājam jāspēj pieteikties lietotnē, izmantojot savu mobilā tālruņa numuru un ielūguma kodu, kas nosūtīts no Beneflo platformas pa e-pastu vai SMS (ja lietotājam nav e-pasta).
· Ja autentifikācija ir veiksmīga, lietotājam jāievada sešu ciparu vienreizējā parole (OTP), kas tiks nosūtīta ar SMS.
· Pēc veiksmīgas pieslēgšanās lietotājam jābūt iespējai reģistrēt PIN kodu vai biometrijas datus, lai turpmāk pieteikšanās varētu notikt ar PIN vai biometriju.
· Biometriskie dati nedrīkst tikt glabāti serverī, bet tikai lietotnes aizsargātajā atmiņā mobilajā ierīcē.
· Mobilajai lietotnei jānodrošina piekļuve Beneflo maksājuma kartei (uz VISA bāzēta virtuālā maksājumu karte), lai veiktu šādas darbības:
· pieprasīt jaunu karti, ievadot 3D drošības paroli;
· apskatīt aktīvās kartes numuru;
· apskatīt aktīvās kartes derīguma termiņu;
· pieprasīt un apskatīt CVV kodu;
· mainīt 3D drošības paroli;
· iesaldēt un atjaunot kartes darbību;
· bloķēt karti.
· Mobilajai lietotnei jāparāda visa informācija par pieejamajiem labumu budžetiem.
· Mobilajai lietotnei jāparāda kopējie budžeti, iztērētā summa, atlikusī summa budžetā un dienu skaits līdz budžeta perioda beigām
· Mobilajai lietotnei jāparāda darījumu saraksts, kas veikti, izmantojot Beneflo karti:
· visi darījumi;
· darījumi, kas veikti gan ar patreizējo karti, gan neaktīvajām;
· darījumi, kas veikti viena labumu budžeta ietvaros.
· Katram darījumam jāietver šāda informācija:
· datums un laiks;
· darījuma veids: iemaksa, izmaksa, rezervācija;
· summa un valūta;
· tirgotāja kategorija;
· darījuma detaļas: tirgotājs, pilsēta, pasta indekss.
· Mobilajai lietotnei jānodrošina piekļuve no sistēmas nosūtītajiem paziņojumiem.
· Mobilajai lietotnei jāatbalsta un jāparāda lietotājam nosūtītie mobilie (push) paziņojumi.

Saskarnes komponente: Beneflo platformas administratīvā konsole
Administratīvā konsole ir paredzēta platformas administratoriem, lai pārvaldītu klientuzņēmumus, to uzņemšanas procesus un apskatītu platformas lietojuma analītiku.
· Administratīvajā konsolē jāparāda reģistrēto klientuzņēmumu saraksts, to uzņemšanas procesa statuss un uzņēmuma informācija.
· Jābūt iespējai mainīt klientuzņēmuma uzņemšanas soļu statusu, izmantojot konsoli.
· Jābūt iespējai manuāli mainīt klientuzņēmuma informāciju, izmantojot konsoli.
· Jābūt iespējai dzēst neaktīvu klientuzņēmumu, kurš nav pabeidzis uzņemšanas procesu.
· Administratīvajā konsolē jāparāda šāda analītiskā informācija:
· klientuzņēmumu skaits pa uzņemšanas procesa posmiem;
· naudas atlikumi uzņēmumu maksājumu kontos;
· iztērētās summas pēc tirgotāju kategorijām;
· iztērētās summas pēc ģeogrāfiskā sadalījuma;
· TOP 5 tirgotāji pēc ģeogrāfiskā izvietojuma.
· Administratīvajai konsolei jābūt pieejamai tikai angļu valodā.
Aizmugursistēmas (servera puses) komponentes specifikācija
Beneflo platformas aizmugursistēma ir savstarpēji saistītu mikropakalpojumu kopa, kas nodrošina funkcionalitāti tīmekļa lietotnēm, mobilajām lietotnēm un Beneflo maksājuma karšu apkalpošanai.

Failu (pielikumu) pārvaldības serviss
· Pielikumu servisa uzdevums ir nodrošināt iespēju augšupielādēt, lejupielādēt un dzēst dažāda veida pielikumus.
· Pielikumi tiks izmantoti klientuzņēmumu uzņemšanas procesā (onboarding), Excel datu importēšanai un citām funkcionalitātēm, kurās nepieciešama failu augšupielāde.
· Pielikumi var būt pagaidu vai pastāvīgi. Pagaidu pielikumi ir jādzēš pēc konfigurējama laika perioda.
· Servisam jāglabā pielikumu metadati: faila nosaukums, tips, lielums, augšupielādes datums.
· Servisam jāatbalsta pieļaujamo failu tipu saraksts.
· Servisam jāatbalsta iespējama failu pārbaude uz vīrusiem.
· Servisam jānodrošina mehānismi: pielikumu glabāšana diskā; pielikumu glabāšana Google Cloud Platform (GCP) vietējā mākoņkrātuvē.
· Servisam jāatbalsta klienta dzēšanas ziņojuma (TenantDeleted) apstrāde.

Beneflo klientuzņēmumu (tenant) pārvaldības serviss
· Klientuzņēmumu serviss pieņem un apstrādā klienta reģistrācijas ziņojumu (TenantRegistered).
· Servisam jānodrošina mehānismi klienta reģistrācijai un uzņemšanas procesam (onboarding), kas pieejami caur Beneflo pašapkalpošanās vidi (portālu). Skatīt attiecīgo sadaļu ar funkcionālajām prasībām.
· Servisam jābūt integrētam ar CRM sistēmu (Pipedrive), lai automātiski aizpildītu reģistrēto uzņēmumu, līgumu un darījumu datus.
· Servisam jānodrošina API galapunkti (endpoints), lai atbalstītu Beneflo administratīvās konsoles funkcionalitāti.
· Servisam jānodrošina API galapunkti atsauces tabulām, piemēram: valstu kodi, telefona priekšnumuri, valūtu kodi, MCC kodi.
· Jābūt iespējai atsauces tabulas papildināt ar papildu kategorijām.
· Atsauces tabulu dati jāvar tulkot dažādās valodās.
· Kad klientuzņēmums tiek dzēsts, servisam jānosūta TenantDeleted ziņojums.
· Kad klientuzņēmums tiek bloķēts, servisam jānosūta TenantBlocked ziņojums.
· Ja klientuzņēmums ir bloķēts, visiem pārējiem servisiem jābloķē piekļuve lietotājiem.

Beneflo labumu serviss
Labumu serviss (benefit service) nodrošina servera puses atbalstu visām funkcijām, kas saistītas ar labumu administrēšanu, kā norādīts Beneflo pašapkalpošanās portāla sadaļā:
· organizatoriskās struktūras pārvaldība;
· tirgotāju kategoriju pārvaldība;
· labumu programmu pārvaldība;
· nodokļu un finanšu atskaišu ģenerēšana;
· analītiskie pārskatu paneļi (dashboard).

Beneflo lietotāju serviss
· Lietotāju servisam ir jāuztur visu klientuzņēmumu (tenantu) lietotāju profili un jānodrošina REST API galapunkti Beneflo pašapkalpošanās tīmekļa lietotnei.
· Servisam jābūt integrētam ar Keycloak un jānodrošina iespēja pārvaldīt Keycloak lietotāju datus, izmantojot Keycloak administratīvo API.
· Visi klientuzņēmumi Keycloak sistēmā jāatspoguļo kā “Keycloak organization”.
· Servisam jānodrošina šādi REST API galapunkti (endpoints):
· lietotāja reģistrācija;
· lietotāja aktivizēšana un jauna ielūguma koda ģenerēšana;
· lietotāja bloķēšana;
· lietotāja profila datu izgūšana citiem servisiem.
· Aktivizējot vai bloķējot lietotāju, attiecīgais paziņojums jānosūta, izmantojot paziņojumu servisu.

Beneflo paziņojumu serviss
· Nodrošina paziņojumu funkcionalitāti šādos kanālos:
· Iekšējie paziņojumi, kas redzami Beneflo mobilajā lietotnē;
· E-pasta paziņojumi, izmantojot SendGrid;
· SMS paziņojumi, izmantojot Twilio;
· Push paziņojumi, izmantojot OneSignal.
· Iekšējos paziņojumus jābūt iespējai atzīmēt kā izlasītus vai dzēst.
· Paziņojumiem jābūt balstītiem uz YAML veidnēm ar konteksta izteiksmēm.
· Paziņojumiem ir jābūt daudzvalodu, jāspēj pārbaudīt saņēmēja valodu, izmantojot lietotāju servisa REST API galapunktus.
· Paziņojumu servisam jāpieņem paziņojumus caur REST API galapunktu (endpoint) vai Google Pub/Sub ziņojumiem.
· Paziņojuma ziņojumā jāietver saņēmējs, paziņojuma kods un konteksta dati JSON objektā.

Beneflo darījumu žurnāla serviss (ledger service)
· Ikreiz, kad platformas lietotājam tiek piešķirts labumu budžets, darījumu žurnāla servisā jāreģistrē atbilstoša iemaksas transakcija.
· Darījumu žurnāla servisam jāuzglabā visas transakcijas, ko veikuši platformas lietotāji.
· Katram platformas lietotājam darījumu žurnāla servisam jāuztur atsevišķs konts.
· Servisam jāuzglabā informācija par visiem darbinieka budžetiem, kas aktivizēti caur labumu servisu, kā arī to aktuālie atlikumi. Konta atlikums veidojas kā vairāku konkrētā darbinieka budžetu atlikumu summa.
· Servisam jānodrošina sasaistes starp tirgotāju kategorijām un budžetiem, lai jebkuru transakciju varētu pārbaudīt un piešķirt atbilstošajam labumu budžeta kontam.
· Darījumu žurnāla servisam jānodrošina saskarne, kuru izmanto Wallester adapteris darījumu apstiprināšanai.
· Apstiprinot darījumu, žurnāla servisam jāpārbauda, kādi aktīvie labumu budžeti ir pieejami lietotājam, kuri no tiem atbilst konkrētā darījuma tirgotājam un vai kontā ir pietiekami līdzekļi darījuma veikšanai.
· Gadījumā, kad darījums tiek apstiprināts, darījuma summa jārezervē un jāatņem no pieejamā atlikuma, lai izvairītos no tehniskā pārtēriņa (overdrafta).
· Darījumu žurnāla servisam jāspēj saņemt ziņojumi no Wallester adaptera par šādiem notikumiem:
· darījums apstiprināts – rezervācija summa jānomaina uz izmaksu;
· rezervācija tiek atcelta;
· darījums tiek anulēts, un līdzekļi jāatgriež gan lietotāja kontā, gan budžeta kontā.
· Darījumu žurnāla servisam jāatbalsta vairāku valūtu lietošana.

Beneflo - Wallester integrācijas adapteris (Beneflo-Wallester-Adapter)
· Wallester adapterim jānodrošina savienojums uz Wallester REST API (https://api.wallester.eu/v1/doc/), lai veiktu šādas darbības:
· izsniegt karti;
· iegūt kartes informāciju: kartes numurs, derīguma termiņš, CVV, 3D drošība;
· iesaldēt/atsaldēt karti;
· bloķēt karti;
· skatīt kartes darījumus;
· skatīt maksājumu konta informāciju;
· darījumu autorizācijas galapunkts (endpoint);
· notikumu apstrādes galapunkts (endpoint): kartes dzīves cikls, darījumu dzīves cikls, citi notikumi.
· Wallester adapterim jāpieprasa darījuma autorizācija no darījumu žurnāla servisa (ledger service), jo lietotāju budžetu atlikumi tiek glabāti darījumu žurnāla servisā.
· Wallester adapterim jānosūta Google Pub/Sub ziņojumi gadījumos, kad darījums tiek apstiprināts, anulēts vai atgriezts.

Beneflo BFF serviss
“Backend For The Frontend” (BFF) serviss ir vienīgais pakalpojums, kas ir pieejams gala lietotājam caur internetu. Tas darbojas kā vārteja uz pārējiem servisiem un pieprasa lietotāja autentifikāciju un autorizāciju, izmantojot pielāgotu Keycloak autentifikācijas formu un OpenID Connect protokolu. Pēc lietotāja autentificēšanas BFF serviss no JWT marķiera (tokena) iegūst klientuzņēmuma ID  (tenant ID) un sazinās ar citiem servisiem atbilstoši konkrētā klientuzņēmuma piederībai (tenant-aware stilā). 
· BFF servisam jāatbalsta četri Keycloak autentificēšanas klienti:
· Beneflo pašapkalpošanās serviss;
· Beneflo mobilā lietotne;
· Beneflo platformas administratīvā konsole;
· REST API integrācijai ar klientuzņēmuma IT sistēmām.

Beneflo Keycloak paplašinājums (beneflo-keycloak-extension)
Keycloak paplašinājumam jāietver šādi elementi:
· lietotāju reģistrācijas un pieslēgšanās tēma pielāgota Beneflo pašapkalpošanās sistēmai;
· Pielāgota mobilās lietotnes lietotāja pieteikšanās ar pieslēgšanos, izmantojot mobilā tālruņa numuru un ielūguma kodu ar vienreizējo paroli (OTP) caur SMS;
· Notikumu uztvērējs jaunam lietotājam (klientuzņēmumam), kas nosūta TenantRegistered ziņojumu uz Google Pub/Sub;
· Notikumu uztvērējs lietotāju konta statusa izmaiņām un atbilstošu paziņojumu ģenerēšana paziņojumu servisam;
· Keycloak “Realm” konfigurācija kā JSON fails, kas automātiski tiek importēts Keycloak vidē servisa startēšanas brīdī;
· Pielāgoti klientu apraksti Beneflo pašapkalpošanās sistēmai, Beneflo mobilajai lietotnei, Beneflo administratīvajai konsolei un servisu savstarpējai saziņai;
· Atbalsts šādām lomām: beneflo_darbinieks, beneflo_cmb, beneflo_administrators, beneflo_platformas_administrators;
· Pielāgoti lietotāja profila dati klientuzņēmuma reģistrācijai:
· uzņēmuma nosaukums;
· uzņēmuma valsts;
· darbinieku skaits;
· e-pasts;
· mobilais tālrunis.





Nefunkcionālās prasības
· Beneflo platformai jābūt veidotai kā pakalpojumos sadalītai arhitektūrai (mikroservisu pieeja), kas paredzēta darbībai Google Cloud Platform vidē.
· Beneflo platformai jābūt izstrādātai kā daudzklientu (multi-tenant) lietojumprogrammai, tādēļ katram mikroservisam jābūt pielāgotam darbam konkrēta klientuzņēmuma ietvaros (tenant-aware), un REST API kontrolieriem jānodrošina galapunkti ar atbalstu klientuzņēmumu kontekstam, izņemot BFF servisu, kas klientuzņēmumu identificē pēc organizācijas nosaukuma JWT marķierī.
· Beneflo platformai jābūt horizontāli mērogojamai visās tās daļās (mikroservisos).
· Servisiem savstarpēji jāsazinās tikai izmantojot REST API vai asinhronus ziņojumus.
· Saziņai starp lietotāja saskarnes (frontend) servisiem un aizmugursistēmas (backend) servisiem jānotiek tikai caur speciālu BFF servisu (servisu vārteju). Neviens cits serviss nedrīkst būt tieši pieejams no interneta, izņemot BFF servisu un galapunktus, kas nodrošina webhook integrāciju ar maksājumu sistēmām.
· Visiem REST API jābūt izveidotiem, izmantojot Open API 3.versiju.
· Aizmugursistēmas (Backend) mikroservisi jāizveido, izmantojot JAVA valodu (versija 17+) un Spring Boot versiju 3.4.+
· Kā datubāze jāizmanto PostgreSQL 16+
· Mikroservisu datubāzes shēmai jāatjaunojas automātiski, izmantojot Liquibase bibliotēku startēšanas laikā.
· Ja nepieciešama kešatmiņa, jāizmanto Redis bibliotēka.
· Asinhronai ziņojumapmaiņai jāizmanto Google Pub/Sub
· Autentifikācijai un autorizācijai gan lietotājiem, gan servisu savstarpējai saziņai jāizmanto Keycloak 26+ ar pielāgotu Realm lai atbalstītu daudzklientu (multi-tenancy) darbību, izmantojot Keycloak Organization funkcionalitāti.
· Autentifikācijai un autorizācijai jābūt balstītai uz OpenID Connect protokolu (kas ir daļa no OAuth 2.0 struktūras).
· Jāatbalsta 4 lietotāju lomas: beneflo_employee, beneflo_cb, beneflo_admin, beneflo_platform_admin
· Wallester adapteris un Darījumu žurnāla serviss jāizstrādā kā reaktīvas lietotnes, izmantojot Spring Webflux bibliotēku.
· Aizmugursistēmas (Backend) servisiem jābūt ar iekļautiem Docker attēliem, kas gatavi izmantošanai CI/CD procesā.
· Pirmkodiem jābūt noklātiem ar vienību testiem ar automātisku pārklājuma aprēķinu, izmantojot Jacoco vai citas bibliotēkas, sasniedzot vismaz 80% pārklājumu, izņemot modeļu klases un DTO klases.
· Mobilās lietotnes jāizstrādā, izmantojot React Native, un jāizvieto Google un Apple lietotņu veikalos.
· Lietotāja saskarnes serviss (Frontend) jārealizē, izmantojot React JS.
· Gan lietotāja saskarnes (Frontend), gan aizmugursistēmas (Backend) servisam jāspēj korekti reaģēt uz iespējamām cilvēku vai tehniskajām kļūdām un jāattēlo atbilstoši paziņojumi lietotājam, kā arī, jāreģistrē kļūdas servera žurnālos.
· Beneflo platformai jāatbalsta vairākas valodas jebkuram lietotāja saskarnes uzrakstam vai virsrakstam. Tulkošanas faili jāiekļauj pirmkoda sastāvā.
·  Visiem pirmkodiem jābūt kvalitatīvi izstrādātiem, ievērojot SOLID principus un drošas programmēšanas vadlīnijas.
· Visiem pirmkodiem jābūt rūpīgi dokumentētam.
· Visiem pirmkodiem jābūt ar pietiekamu atkļūdošanas žurnālu informāciju, lai varētu diagnosticēt jebkādas iespējamās kļūdas.
· Aizmugursistēmas (Backend) servisiem jābūt ar iebūvētiem monitoringa galapunktiem (endpoints), izmantojot Prometheus bibliotēku.
· Kopā ar risinājumu jānodrošina automātiski end-to-end testi, kas aptver visus iespējamos lietošanas scenārijus, izmantojot Cucumber vai līdzīgas bibliotēkas.
· Pull pieprasījumi un pirmkoda pārskati ir obligāti.
· Mākslīgā intelekta ģenerēta pirmkoda izmantošana bez atbilstošas pārbaudes no tendera uzvarētāja vecākā izstrādātāja puses ir stingri aizliegta un novedīs pie līguma izbeigšanas bez kompensācijas. Pirmkods tiks rūpīgi pārbaudīts no Beneflo puses, lai atklātu šādus gadījumus.
· Pirmkoda nodošana publiski pieejamiem mākslīgā intelekta modeļiem ir kategoriski aizliegta.
· DeepSeek modeļa izmantošana ir kategoriski aizliegta.

1.pielikums
Pieteikums par piedalīšanos iepirkumā
	Pretendents
	

	Reģistrēts (kur, kad, reģistrācijas Nr.)
	

	Nodokļu maksātāja reģistrācijas Nr.
	

	Juridiskā adrese 
	

	Biroja adrese (korespondences adrese)
	

	Tālruņa numurs
	

	E-pasta adrese
	

	Bankas rekvizīti
	

	Kontaktpersona
(vārds, uzvārds, amats, telefona numurs, e-pasta adrese)
	



Apliecinājums
1. Apņemamies ievērot visas iepirkuma dokumentu un to pielikumu prasības un piekrītam visām iepirkuma dokumentos un to pielikumos izvirzītajām prasībām un noteikumiem.
2. Apliecinām, ka mums ir pieejami resursi, lai nodrošinātu nepieciešamo līguma izpildi noteiktajā laika periodā.
3. Nekādā veidā neesam ieinteresēti nevienā citā piedāvājumā, kas iesniegts šajā iepirkumā.
4. Visas iesniegtās dokumentu kopijas atbilst oriģinālam, sniegtā informācija un dati ir patiesi. 
	Vārds, uzvārds:
	

	Amats:
	

	Paraksts:
	

	Datums:
	



2.pielikums
Tehniskais un finanšu piedāvājums
Finanšu piedāvājums EUR ar un bez PVN:
Tehniskais piedāvājums:
	Piedāvājumā Pretendentam jānorāda, ka apņemas izpildīt visu, tehniskajā specifikācijā prasīto. 
Ja ir kāds punkts, kuru neapņemas izpildīt vai apņemas izpildīt atšķirīgi no prasītā, jāsniedz skaidrojumu.

	Apņemos izpildīt visas prasības atbilstoši tehniskajai specifikācijai. Pretendents norāda "Apstiprinu”
	

	Skaidrojums par tehniskās specifikācijas prasību izpildi. Jānorāda gadījumā, ja ir kāds Tehniskās specifikācijas punkts, kuru apņemas izpildīt atšķirīgi no prasītā, jāsniedz skaidrojumu.
	



3.pielikums
Kvalifikācija atbilstoši 3.punktam

	Starptautiska un pierādāma pieredze darbinieku labumu (motivācijas programmu) risinājumu un digitālo platformu izstrādē (vismaz vienas platformas).

	Jānorāda izstrādātā tehnoloģija, klients kam izstrādāta tehnoloģija
	

	Pierādāma pieredze ar vismaz 2 pilnībā pabeigtiem projektiem (projekti var nebūt saistīti ar darbinieku labumu platformu izstrādi), kur katra atsevišķā projekta budžets ir ne mazāk kā 200 000 eur.

	Jānorāda projektu nosaukums un budžets
	

	Uzņēmums, kura apgrozījums gadā ir vismaz 400 000 eur pēdējo 3 gadu periodā (2022.-2024.gads)

	Jānorāda gads un apgrozījuma apmērs EUR
	2022.gads:
2023.gads:
2024.gads:

	Personālsastāvā jābūt nodarbinātiem vismaz 3 IT programmēšanas speciālistiem

	Jānorāda nodarbināto IT programmēšanas speciālistu skaitu
	

	Jābūt nodarbinātiem vismaz 2 IT programmēšanas speciālistiem ar pieredzi līdzīgas platformas izstrādē pēdējo 3 gadu laikā

	Jānorāda IT programmēšanas speciālistu skaitu, kam ir pieredze līdzīgas platformas izstrādē pēdējo 3 gadu laikā
	

	Jābūt nodarbinātam projekta vadītājam ar pieredzi līdzīgas platformas izstrādē pēdējo 3 gadu laikā

	Jānorāda projekta vadītāja pieredze līdzīgas platformas izstrādē pēdējo 3 gadu laikā
	Amats:
Gads, kad nodarbināts:
Platformas nosaukums:

	Pieredze vismaz divu platformu mobilo lietotņu izstrādē un publicēšanā vadošajos lietotņu veikalos, tostarp Google Play, Apple App Store

	Jānorāda platformu nosaukumi, kas izstrādātas un publicētas vadošajos lietotņu veikalos, tostarp Google Play, Apple App Store
	

	Projekts jārealizē divos posmos: programmatūras izstrādes posms un testēšanas posms.

	Jāsniedz apliecinājums (“Apstiprinu”/ “Neapstiprinu”)
	

	Programmatūras izstrādes posms jāpabeidz un jānodod testēšanai līdz 2026.gada 5.janvārim

	Jāsniedz apliecinājums (“Apstiprinu”/ “Neapstiprinu”)
	

	Testēšanas procesā konstatētās kļūdas jānovērš līdz 2026.gada 15.februārim

	Jāsniedz apliecinājums (“Apstiprinu”/ “Neapstiprinu”)
	

	Garantija izstrādei 2 gadi.

	Jāsniedz apliecinājums (“Apstiprinu”/ “Neapstiprinu”)

